hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu ca nl hu en hu ca hu cs hu sv hu ko hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu
Vitéz Szelim szultán híd – Wikipédia
A Vitéz Szelim szultán híd[Mj. 1] (törökül: Yavuz Sultan Selim Köprüsü), vagy Harmadik Boszporusz-híd Isztambul harmadik olyan, a Boszporuszt átívelő hídja, amely Európát és Ázsiát köti össze. A híd a tengerszoros két partján, Isztambul európai oldalán Sariyer és Garipçe, az anatóliai oldalon Beykoz és Poyrazköy kerületeit kapcsolja össze a Fekete-tenger közelében. Az átjáró I. Szulejmán szultán édesapjának, I. Szelim szultán nevét viseli. A híd 59 méteres szélességével és pilléreinek 322 méteres magasságával a világ legszélesebb és legmagasabb függőhídja.[1][2]
négysávos autópálya és egy vasútvonal mindkét irányban
Michel Virlogeux, Jean-François Klein
Vitéz Szelim szultán híd
é. sz. 41° 12′ 10″, k. h. 29° 06′ 41″41.202777777778, 29.111388888889Koordináták: é. sz. 41° 12′ 10″, k. h. 29° 06′ 41″41.202777777778, 29.111388888889
A Wikimédia Commons tartalmaz Vitéz Szelim szultán híd témájú médiaállományokat.
A Boszporusz-szoros felett korábban két híd már épült Isztambul belterületén. Az első Boszporusz-hidat 1973-ban nyitották meg, a Hódító Mehmed szultánról elnevezett második átjáró pedig 1998-ban készült el. Mivel a már meglévő két Boszporusz-híd forgalma exponenciálisan nőtt, már a 2000-es évek elején felmerült az igény egy harmadik híd megépítésére.
A projekt egyik célja, hogy kerülőutat képezve feloldja a nagyváros túlzsúfolt forgalmát.[3] A török Közlekedési Minisztérium 2012-ben hagyta jóvá egy harmadik Boszporusz-híd létesítését. Az Otoyol 6 (O-6), vagy Észak-Márvány-tenger Autópálya (törökül: Kuzey Marmara Otoyolu – röviden: O-6), részeként megépítendő hídra kiírt pályázatot az İçtaş-Astaldi török-olasz konzorcium nyerte meg, 2012. május 29-én.
Az építkezés hivatalos kezdete az alapkőletételkor történt, amit Konstantinápoly elestének és az európai török terjeszkedés kezdetének 560. évfordulójára, 2013. május 29-re időzítettek. A kétszer négysávos autópályával és két vasúti sínpárral is rendelkező építményt, Recep Tayyip Erdoğan török elnök adta át a forgalomnak 2016. augusztus 26-án.
A beruházási költség 4,5 milliárd török líra (kb. 450 milliárd forint) volt. A híd várható napi forgalma 135 000 jármű mindkét irányban. Ez a leghosszabb kombinált autópálya/vasúti híd a világon.[4][1]
↑ A „Yavuz” jelentése hagyományos fordításban: kegyetlen, zord, rettenetes, vad. I. Szelim szultán cselekedeteivel érdemelte ki a „Yavuz” jelzőt. A „Vitéz” előtag csak a magyar médiában használatos.
Ez a szócikk részben vagy egészben a Yavuz Sultan Selim Bridge című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A híd hivatalos weboldala
Boğaz Köprüsü İnşaatından Fotoğraflar ve Haberler – hivatalos fotó oldal
Képek és reklámfilm a hídról
Videó felvétel a Vitéz Szelim Szultán hídról
↑ a b c 444
↑ Nyáron átadják a harmadik Boszporusz-hidat. Magyar Nemzet Online
↑ Átadták a világ legnagyobb függőhídját Isztambulban, Index.hu, 2016. augusztus 26.
↑ 444: Sarkadizs: Megnyílt a Vitéz Szelim Szultán híd. 444.hu
↑ Maszol: Megépült a világ legszélesebb hídja. Új Magyar Szó Online. [2016. augusztus 27-i dátummal az eredetiből archiválva]. (Hozzáférés: 2016. augusztus 26.)
↑ Info.blog: CyberMacs: Elkészült a Harmadik híd a Boszporusz felett. Isztambul.info. (Hozzáférés: 2016. augusztus 26.)
A lap eredeti címe: „https://hu.wikipedia.org/w/index.php?title=Vitéz_Szelim_szultán_híd&oldid=23602562”
Utoljára szerkesztve 2021. február 18., 21:40-kor
A lap utolsó módosítása: 2021. február 18., 21:40
A lap szövege CC BY-SA 3.0 alatt érhető el, ha nincs külön jelölve.